ప్రశ్నార్థకంగా ధోనీ కెప్టెన్సీ?
 
న్యూఢిల్లీ: మూడు ఫార్మెట్లలో టీమిండియాకు కోహ్లీ కెప్టెన్‌గా వ్యవహరించే సమయం ఆసన్నమైందని మాజీ డాషింగ్‌ క్రికెటర్‌ సెహ్వాగ్‌ అభిప్రాయపడ్డాడు.కాగా గత రెండు సంవత్సరా లుగా టెస్టుల్లో కోహ్లీ కెప్టెన్‌గా దూసుకుపోతున్న సంగతి తెలిసిందే. కెప్టెన్‌గా, బ్యాట్స్‌మెన్‌గా ఎలాంటి పొరపాట్లకు తావివ్వకుండా కోహ్లీ మెరుగైన ఆటతీరుతో జట్టు విజయాల్లో కీలక పాత్ర పోషిస్తున్నాడు.కాగా ఈ క్రమంలో ధోనీని తప్పించి మూడు ఫార్మెట్లలో కెప్టెన్సీ బాధ్య తలను కోహ్లీకి అప్పగించాల్సినసమయం వచ్చిందని క్రికెట్‌ పరిశీలకులు అభిప్రాయ పడుతున్నారు.ముఖ్యంగా 2016 కోహ్లీకి బాగా కలిసి వచ్చింది.కాగా ఈ ఏడాదికోహ్లీ అటు కెప్టెన్‌గా, ఇటు ఆటగాడిగా అనేక రికార్డులను సృష్టించాడు. కెప్టెన్‌ అయిన తరువాత కోహ్లీ మరింతగా రాటుదేలాడా? అన్న సందేహం కలుగుతుంది.
కాగా మధ్య కాలంలో కోహ్లీ ఇన్నింగ్స్‌నూ చూస్తే టెస్టులతో పాటు వన్డేల్లోను బాగా ఆడుతున్నాడు.ముంబై వేదికగా జరిగిన నాలుగవ టెస్టు మ్యాచ్‌ అనంతరం టివి షోలో పాల్గొన్న సెహ్వాగ్‌ బహిరంగంగానే కోహ్లీ నాయ కత్వాన్ని సమర్థించాడు. కాగా మూడు ఫార్మెట్ల లో భారత జట్టుకు కెప్టెన్‌గా బాధ్యతలు స్వీకరించేందుకు కోహ్లీ తయారై ఉన్నాడని, సెలక్టర్లు ఆ బాధ్యతలను కోహ్లీకి అప్పగిస్తే సమర్థవంతంగా నిర్వహించగలడని సెహ్వాగ్‌ వెల్లడించాడు. ప్రస్తుతం టీమిండియా పరిమిత ఓవర్ల కెప్టెన్‌గా ధోనీ ఉన్న సంగతి తెలిసిందే. అయితే నానాటికి కోహ్లీ తనప్రదర్శనను మెరుగు పర్చుకుంటూ ముందుకు వెళ్లడంతో ధోనీ కెప్టెన్సీ ఇప్పుడు ప్రశ్నార్థకంగా మారింది. కాగా మరో రెండన్నర సంవత్సరాల్లో ఇంగ్లండ్‌లో జరుగ నున్న వన్డే వరల్డ్‌ కప్‌ టోర్నీలో టీమిండియాకు ఎవరు నాయకత్వం వహిస్తారన్నది కీలక ప్రశ్నగా మారింది. ఉపఖండం బయట టీమిండియా ఆడిన చివరి వన్డే సిరీస్‌ ఆస్ట్రేలియాలో జరిగింది.
కాగా ఈ వన్డే సిరీస్‌లో టీమిండియా 4-1తో పరాజయం చెందింది.అయితే ధోనీ,కోహ్లీ ఇద్దరు భారత్‌కు మరుపురాని విజయాలను అందించిన వారే.కివీస్‌తో ముగిసిన వన్డే సిరీస్‌లో కోహ్లీ సేవలను మ్యాచ్‌ సమయంలో తాను ఉపయో గించుకుంటున్నట్లు ధోనీ బాహాటంగా వెల్లడిం చాడు. టెస్టు క్రికెట్‌కు ధోనీ రిటైర్మెంట్‌ ప్రకటిం చిన తరువాత కెప్టెన్సీ పగ్గాలను అందుకున్న కోహ్లీ టీమిండియాకు వరుసగా అయిదు టెస్టు సిరీస్‌ విజయాలను అందించాడు.కాగా ఈ క్రమంలో మూడు ఫార్మెట్లకు కోహ్లీని కెప్టెన్‌గా చేయాలంటూ పలువురు మాజీలు గళం విప్పారు.ధోనీని కెప్టెన్‌గా కొనసాగించాలా?
లేదా మార్పులు చేయాలా? అన్నది త్వరలో తేలిపోయే అవకాశముంది. వచ్చే సంవత్సరం వేసవికి ఇంగ్లండలో చాంపియన్స్‌ ట్రోఫీ నాటికి ఈ విషయంలో స్పష్టత వచ్చే అవకాశ ముంది.అప్పుడే సెలక్టర్లు 2019 వరల్డ్‌ కప్‌ వరకు ఎవరు జట్టు కెప్టెన్‌గా ఉండాలో నిర్ణ యించే అవకాశం ఉందని భారత మాజీ ఓపెనర్‌ ఆకాశ్‌ చోప్రా అభిప్రాయం వ్యక్తం చేశాడు.